ໃນລະຫວ່າງ ວັນທີ 3 ຫາ 6 ກັນຍານີ້ຄະນະຜູ້ແທນຂອງອົງການປະກັນສັງຄົມ ເຊີ່ງນຳໂດຍ ທ່ານ ຄຳພວງ ອິນທະແສງ, ຜູ້ອຳນວຍ ການອົງການປະກັນ ສັງຄົມ (ອປສ) ໄດ້ເຂົ້າຮ່ວມກອງປະຊຸມສະມາຄົມປະກັນສັງຄົມອາຊຽນ (ອາຊາ) ຄັ້ງວັນທີ 18 ທີ່ເມືອງປີນັງ ປະເທດ ມາເລເຊຍ ກອງປະຊຸມຄັ້ງນີ້ ອປສ ໄດ້ເຂົ້າ ຮ່ວມໃນຖານະທີ່ເປັນປະທານສະມາຄົມໂດຍ ທ່ານຜູ້ອຳນວຍການ ອປສ ໄດ້ດຳລົງ ຕ່ຳແໜ່ງເປັນປະທານສະມາຄົມດັ່ງກ່າວ ນັບແຕ່ທ້າຍ ປີ 2005 ເປັນຕົ້ນມາ.
ອົງການປະກັນສັງຄົມ ( ອປສ ) ກັບບົດບາດໃໝ່ໃນຖານະສະມາຊິກຂອງສະມາຄົມປະກັນສັງຄົມອາຊຽນ ( ASSA )ໃນລະຫວ່າງ ວັນທີ 3-6ກັນຍາ2006Â ຄະນະຜູ້ແທນອົງການປະກັນສັງຄົມ ຊຶ່ງນຳໂດຍ ທ່ານ ຄຳພວງ ອິນທະແສງ ຜູ້ອຳນວຍການອົງການປະກັນສັງຄົມ ໄດ້ເດີນທາງໄປເຂົ້່າຮ່ວມກອງປະຊຸມປະກັນສັງຄົມອາຊຽນ ( ASSA ) ຄັ້ງທີ 18 ທີ່ເມືອງ ປີນັງ ປະເທດມາເລເຊຍ . ກອງປະຊຸມ ຄັ້ງນີ້ ອປສ ລາວເຮົາໄດ້ເຂົ້າຮ່ວມໃນຖານະ ທີ່ເປັນອົງການປະທານສະມາຄົມ ໂດຍທ່ານຜູ້ອຳນວຍການ ອປສ ໄດ້ດຳລົງຕຳແໜ່ງ ປະທານ ສະ ມາຄົມດັ່ງກ່າວນັບແຕ່ ທ້າຍປີ 2005 ເປັນຕົ້ນມາ ແລະໃນໄລຍະເວລາດຽວກັນນັ້ນÂ ທ່ານÂ ປະເດີມພອນÂ ສົນທະນີ, ຮອງຜູ້ອຳນວຍການ ອປສ ກໍໄດ້ຮັບການແຕ່ງຕັ້ງໃຫ້ເປັນເລຂາທີການຂອງສະມາຄົມ ອີກດ້ວຍ.
ການດຳລົງ 2 ຕຳເໜ່ງທີ່ສຳຄັນດັ່ງກ່າວ ມັນໄດ້ເປັນການຍົກສູງບົດບາດ ຂອງອົງການປະກັນສັງຄົມລາວເຮົາÂ ໃນເວທີ ອາຊຽນ ກໍຄືເວທີສາກົນອື່ນໆ ໂດຍຕະຫຼອດໄລຍະເວລາ 1 ປີແຫ່ງການດຳລົງຕຳແໜ່ງດັງກ່າວ ອົງການປະກັນສັງຄົມ ໄດ້ເຮັດຫຼ້ອນ ໜ້າທີ່ຂອງຕົນ ຕາມທີ່ໄດ້ຮັບການມອບໝາຍ.ຕາມລະບຽບການຂອງ ASSA ແລ້ວບັນດາປະເທດສະມາຊິກຂອງສະມາຄົມຈະຜັດປ່ຽນກັນດຳລົງຕຳແໜ່ງປະທານ ແລະ ເລຂາທິການຂອງ ສະມາຄົມ ເພື່ອເປັນຜູ້ບໍລິຫານ ແລະ ປະສານງານຂອງສະມາຄົມ ຕາມລຳດັບຕົວອັກສອນຂອງຊື່ປະເທດ ຊຶ່ງມີວາລະ ການບໍລິຫານວຽກງານ 1 ປີ. ສະນັ້ນການເຂົ້າຮ່ວມກອງປະຊຸມຄັ້ງນີ້, ຜູ້ອຳນວຍການ ອປສ ໄດ້ມອບຕຳແໜ່ງ ປະທານ ສະມາຄົມໃຫ້ຜູ້ບໍລິຫານສູງສຸດ (CEO ) ຂອງ ອົງການປະກັນສັງຄົມແຫ່ງປະເທດ ມາເລເຊຍ ເຊິ່ງແມ່ນ ທ່ານ ດາຕຸຸກ ອາດສະລານ ໄຊໂນນ ເປັນຜູ້ສືບຕໍ່ບໍລິຫານ ວຽກງານຂອງສະມາຄົມຕໍ່ໄປ. ພ້ອມດຽວກັນນີ້ ທ່ານຮອງ ຜູ້ອຳນວຍການ ອປສ ກໍໄດ້ມອບຕຳແໝ່ງເລຂາທິການສະມາຄົມໃຫ້ແກ່ ທ່ານ ອິບຣາຮິມ ທາຍ ເຈົ້າໜ້າທີ່ ອາວຸດໂສ ຂອງອົງການປະກັນສັງຄົມ ແຫ່ງປະເທດ ມາເລເຊຍ ເປັນຜູ້ດຳລົງຕຳແໜ່ງຕໍ່ໄປເຊັ່ນກັນ.
ນອກຈາກການມອບຮັບຕຳແໜ່ງນີ້ແລ້ວ, ກອງປະຊຸມເທື່ອນີ້ຍັງໄດ້ສົນທະນາກັນໃນຫຼາຍໆ ບັນຫາກ່ຽວພັນກັບການ ພັດທະນາສະມາຄົມເປັນຕົ້ນ ແມ່ນບັນຫາການພັດທະນາຊັບພະຍາກອນມະນຸດ ສຳລັບບັນດາອົງການສະມາຊິກຂອງສະມາຄົມ. ກອງປະຊຸມ ASSA ຈັດຂື້ນ 2 ຄັ້ງຕໍ່ປີໂດຍ ແຕ່ລະປະເທດສະມາຊິກ ຈະຜັດປ່ຽນກັນ ເປັນເຈົ້າພາບ ພ້ອມກັນນັ້ນກອງປະຊຸມປະກັນສັງຄົມແຫ່ງ ອາຊຽນ ຍັງເປັນເວລາທີ່ສຳຄັນແຫ່ງການແລກປ່ຽນບົດຮຽນ ແລະ ພົວພັນຮ່ວມມືລະຫ່ວາງບັນດາອົງການທີ່ເປັນສະມາຊິກÂ ແລະ ໃນກອງປະຊຸມເທື່ອນີ້ ບັນດາຜູ້ຕາງ ໜ້າໃຫ້ແກ່ 3 ອົງການທີ່ເປັນສະມາຊິກ ASSA ກໍ່ໄດ້ຂື້ນນຳສະເໜີບົດຮຽນ ແລະ ປະສົບການຂອງຕົນໃຫ້ແກ່ທີ່ປະຊຸມ ຊຶ່ງແມ່ນບົດຮຽນກ່ຽວກັບວຽກງານປະກັນສັງຄົມຂອງແຕ່ລະອົງການ ນອກຈາກນີ້ຍັງມີການສຳມະນາທາງ ວິຊາການ ເປັນເວລາ 1ວັນ ໃນຫຼາຍໆຫົວຂໍ້ ໂດຍນັກບັນຍາຍຮັບເຊີນ ຊື່ງບັນດາຫົວຂໍ້ສຳຄັນ ກໍ່ແມ່ນແນວໂນມຂອງຈຳນວນປະຊາກອນຜູ້ສູງອາຍຸ ໃນບັນດາປະເທດ ອາຊຽນ, ການປະຕິຮູບລະບົບ ປະກັນສັງຄົມໃນແຕ່ລະພາກພື້ນ ຂອງໂລກ, ວຽກງານການເງິນສຳລັບ ອຸດໜູນປິ່ນປົວສຸຂະພາບ ແລະ ຫົວຂໍ້ທີ່ສຳຄັນອື່ນໆ ຊື່ງລ້ວນແລ້ວແຕ່ເປັນບົດຮຽນອັນລ້ຳຄ່າ ສຳລັບບັນດາອົງການສະມາຊິກ ອາຊາ. ສະມາຄົມປະກັນສັງຄົມອາຊຽນ ໄດ້ຖືກສ້າງຕັ້ງຂື້ນໃນປີ 1995 ໂດຍເປົ້າໝາຍກໍ່ເພື່ອສົ່ງເສີມການຮ່ວມມື ແລະ ແລກປ່ຽນບົດຮຽນ ໃນຂົງເຂດວຽກງານປະກັນສັງຄົມ ລະຫວ່າງບັນດາປະເທດ ອາຊຽນ ແລະ ພ້ອມກັນພັດທະນາ ການປະກັນສັງຄົມ ສຳລັບປະຊາກອນໃນພາກພື້ນອາຊຽນ. ຍ້ອນການປະກັນສັງຄົມເປັນວຽກງານໃຫ່ຍລະດັບຊາດ ທີ່ມີຄວາມສຳຄັນສຳລັບທຸກປະເທດໃນໂລກ ມັນຈື່ງມີຄວາມຈຳເປັນສຳລັບ ອປສ ພວກເຮົາທີ່ຈະຕ້ອງໄດ້ແລກປ່ຽນບົດຮຽນ ແລະ ຮ່ວມມືກັບອົງການປະກັນສັງຄົມອື່ນໆ ໂດຍສະເພາະແມ່ນບັນດາອົງການຂອງປະເທດໃນພາກພື້ນ ອາຊຽນ: ບຣູໄນ, ອິນໂດເນເຊຍ, ລາວ, ມາເລເຊຍ, ຟີລີປິນ, ສິງກາໂປ, ໄທ ແລະ ຫວຽດນາມ. ສຳລັບລາວເຮົາເປັນປະເທດຫຼ້າສຸດ ທີ່ໄດ້ເຂົ້າເປັນສະມາຊິກຂອງສະມາຄົມ ຊຶ່ງໄດ້ເຂົ້າເປັນສະມາຊິກຢ່າງເປັນທາງການໃນທ້າຍປີ 2003.
Â